ดัชนีเซี่ยงไฮ้คอมโพสิตปิดพุ่ง 1.58% รับจีนเดินหน้าซื้อขายหุ้น IPO สิ้นปีนี้
ดัชนีเซี่ยงไฮ้คอมโพสิตปิดพุ่ง 1.58% รับจีนเดินหน้าซื้อขายหุ้น IPO สิ้นปีนี้
9 พ.ย. 2558

สำนักข่าวซินหัวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้พุ่งสูงขึ้น ภายหลังจากที่สำนักงานกำกับดูแลหลักทรัพย์จีนเตรียมเปิดซื้อขายหุ้น IPO สิ้นปีนี้ ซึ่งช่วยสร้างความหวังด้านการระดมทุนให้กับบริษัทเอกชน ทั้งนี้ ดัชนีเซี่ยงไฮ้คอมโพสิตพุ่ง 56.85 จุด หรือ 1.58% ปิดที่ 3,646.88 จุด
จีนวางแผนเปิดซื้อขายหุ้นไอพีโอในช่วงสิ้นปีนี้ ภายหลังจากที่ได้มีการปรับปรุงระบบการจดทะเบียนหุ้น และหุ้นในตลาดเริ่มฟื้นตัวขึ้น ซึ่งการเปิดซื้อขายหุ้นอีกครั้งของตลาดหุ้นจีนสะท้อนให้เห็นถึงความเชื่อมั่นในตลาด
เมื่อวันศุกร์ที่ผ่านมา โฆษกประจำสำนักงานกำกับดูแลหลักทรัพย์จีน เปิดเผยว่า จีนจะกลับมาเปิดการเสนอขายหุ้นต่อสาธารณชนเป็นครั้งแรก (IPO) อีกครั้ง หลังจากที่ก่อนหน้านี้ได้ระงับไปเมื่อเดือนก.ค. ท่ามกลางสถานการณ์ที่ผันผวนอย่างรุนแรงของตลาดหุ้นจีน